LAOAG CITY – Narelibuanen iti puwesto da dagiti dua a pulis a maipagarup a nagdinnanog bayat nga ipatpatungpal da ti checkpoint iti Paoay, Ilocos Norte.
Daytoy ti kinumpirmaran iti Bombo Radyo ni P/Sr Supt Sterling Blanco, OIC PNP provincial director ti probinsiya.
Kuna ni Blanco a ni PO1 Louie Ventura ket naiyakar iti PNP Adams idinto ta ni PO1 Fredimar Sacramento ket naiyakar iti PNP Carasi.
Inpasigurado ni Blanco nga mangiwayat ti PNP ti imbestigasyun tapno maammuan no siasinnu kadagiti dua a pulis ti adda basol na iti napasamak.
Inbatad na a no mapaneknekan nga adda naglabsingan da PO1 Ventura kenni PO1 Sacramento ket mabalin a masuspenso dagitoy ti minimum a maysa nga aldaw agingga ti sangapulo nga aldaw wenno maximum a sangapulo ket maysa nga aldaw agingga ti sangapulo ket lima nga aldaw.
Immuna iti daytoy, inbatad ni PO1 Ventura nga bayat ti panangipatungpal da ti checkpoint iti ili ti Paoay ket dimteng ni PO1 Sacramento tapno alaen na ti binulod na a memory card ngem kellaat lattan a dinanog na nga poon ti nagdugolan ti agong na ken intimog na ti ulo na iti rupa na a nakasugatan met ti bibig na.
Ngem idi limmaban ni Ventura ket inanawa ida dagiti pada da a pulis.
Sakbay ti insidente ket inaakusaran ni Sacramento ni Ventura nga isu ti agibagbaga iti live-in partner na nga adda karelasyun na a bakla.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn